stanford-oval/wikipedia huggingface dataset:
Liejuryömijät
Lajit

Suvussa on 19 lajia:
Hopealiejuryömijä (Periophthalmus argentilineatus)
Kirjoliejuryömijä (Periophthalmus barbarus)
Kultaliejuryömijä (Periophthalmus chrysospilos)
Periophthalmus darwini
Siroliejuryömijä (Periophthalmus gracilis)
Periophthalmus kalolo
Periophthalmus magnuspinnatus
Periophthalmus malaccensis
Periophthalmus minutus
Kantoninliejuryömijä (Periophthalmus modestus)
Hehkuliejuryömijä (Periophthalmus novaeguineaensis)
Periophthalmus novemradiatus
Periophthalmus pusing
Periophthalmus spilotus
Periophthalmus takita
Periophthalmus variabilis
Periophthalmus walailakae
Persianliejuryömijä (Periophthalmus waltoni)
Periophthalmus weberi
Aiheesta muualla

The Mudskipper (Arkistoitu – Internet Archive) italialaisen iktyologin sivusto
Mikko Järvinen

Mikko Järvinen voi tarkoittaa seuraavaa henkilöä:
Mikko Järvinen, laulaja
Mikko Järvinen, kansanedustaja
Mikko Järvinen, jalkapalloilija
Mikko Järvinen, muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Järvinen”, voi hakea sivunnimihaulla, laajalla sivunnimihaulla tai tekstihaulla.
Lucy Dawidowicz

Lucy Schildkret Dawidowicz (16. kesäkuuta 1915 New York – 5. joulukuuta 1990) oli yhdysvaltalainen historioitsija. Hän julkaisi monia kirjoja Itä-Euroopan ja Yhdysvaltain juutalaisista sekä holokaustista.
Dawidowicz syntyi Puolasta hiljattain muuttaneille vanhemmille. Hän pääsi opiskelemaan englanninkielistä kirjallisuutta Hunter Collegeen vuonna 1932 ja valmistuttuaan aloitti maisteriopinnot Columbian yliopistossa. Dawidowicz keskeytti opinnot, mutta palasi Collumbian yliopistoon opiskelemaan juutalaista historiaa vuonna 1937. Hän lähti vuonna 1938 Juutalaisen tutkimuksen instituuttiin Vilnaan ja jatkoi sen palveluksessa työskentelyä palattuaan New Yorkiin. Hän pakeni Vilnasta vain hieman ennen hyökkäystä sinne vuonna 1940. Dawidowicz työskenteli toisen maailmansodan päätyttyä American Jewish Joint Distribution Committeessa ja vietti puolentoista vuoden ajan Saksassa. 3. tammikuuta 1948 hän meni naimisiin puolalaisen pakolaisen Szymon Dawidowiczin kanssa. Dawidowicz työskenteli Saksasta palattuaan Amerikanjuutalaisen komitean tutkimusanalyytikkona ja eteni vuonna 1968 tutkimusjohtajaksi.
Dawidowicz työskenteli vuodesta 1969 associate professorina Yeshiva Universityssa. Hän pääsi muutama vuosi myöhemmin professoriksi ja toimi ensin holokaustin tutkimuksen Paul and Leah Lewis -professorina, sitten poikkitieteellisen holokaustin tutkimuksen Eli and Diana Zborowski -professorina. Dawidowiczin ensimmäinen kirja oli The Golden Tradition: Jewish Life and Thought in Eastern Europe (1967), joka oli kokoelma asiakirjoja Euroopan juutalaisilta. Dawidowiczin kiistellyimmäksi teokseksi osoittautui The War Against the Jews, 1933–1945 (1975), jossa esitettiin lopullisen ratkaisun olleen Adolf Hitlerin tarkoitus alun alkaen. Tämä oli ristiriidassa niiden käsitysten kanssa, joiden mukaan lopullinen ratkaisu oli vasta toisen maailmansodan edetessä laadittu linjaus. Vuonna 1976 Dawidowicz julkaisi tähän teokseen täydentävänä osana kirjan A Holocaust Reader, joka oli kokoelma asiakirjoja holokaustista.
Dawidowicz julkaisi esseitään kokoelmassa The Jewish Presence: Essays on Identity and History (1977). Neal Kozodoy julkaisi Dawidowiczin kuoltua tämän esseitä kokoelmassa What Is the Use of Jewish History? Essays by Lucy S. Dawidowicz (1992). Dawidowiczin viimeinen kirja oli muistelmateos From That Place and Time: A Memoir, 1938–1947. Hänen tuotantoonsa kuuluvat myös teokset The Holocaust and the Historians (1981) ja On Equal Terms: Jews in America, 1881–1981 (1982).
Matti Venäläinen

Matti Kalevi Venäläinen (s. 16. huhtikuuta 1947 Varkaus) on entinen suomalainen pesäpalloilija.
Matti Venäläinen aloitti pelaamisen 1959 Könönpellon Kisan piirisarjajoukkueessa. Vuosina 1964 ja 1965 hän saavutti SM-hopeaa Puurtilan Kisa-Pojissa, 1971 pronssia Puna-Mustissa ja 1972 Kouvolan Pallonlyöjissä. Vuonna 1966 Matista tuli mestaruussarjan lyöjäkuningas ja 1968 hän voitti Pesäpallon Maakunta Cupin Suur-Savon joukkueessa. Miesten Itä-Länsi -ottelussa Venäläinen on pelannut kolme kertaa ja Liitto-Lehdistö -ottelussa neljästi.
Jääpallossa Venäläinen on pelannut muutamissa nuorten maaotteluissa Ruotsia ja Norjaa vastaan ja voittanut nuorten SM-kultaa 1966 ja hopeaa 1965 (WP-35).
Saavutukset > Pelaajana

1 SM-kulta: 1973
2 SM-hopeaa: 1964, 1965
2 SM-pronssia: 1971, 1972
3 Itä-Länsi-ottelua: 1966, 1967, 1970
Pesäpallon lyöjäkuningas: 1966
Metsonlampi (Hirvensalmi)

| Metsonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°36′52″N, 26°35′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Sahinojaan 
Järvinumero:  14.853.1.014
Mittaustietoja
Pinnankorkeus:  108,1 m  
Pituus:  480 m  
Leveys:  130 m  
Rantaviiva:  1,021 km  
Pinta-ala:  2,771 ha  
Saaria:  ei saaria 
 fiMetsonlampi 
Metsonlampi  on Etelä-Savossa Hirvensalmella  Vahvaselän lähellä sijaitseva lampi.
Maantietoa

Lampi on 480 metriä pitkä, 130 metriä leveä, ja sen pinta-ala on 2,8 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Salasjoen valuma-alueeseen (14.853) se kuuluu. Lammen vedenpinnan korkeus on 108,1 metriä mpy.
Matti Vehaskari

| Matti Vehaskari> Henkilötiedot |
| --- | --- |
Koko nimi:  Vesa Matti Vehaskari
Syntynyt: 1. heinäkuuta 1944 (ikä 80) Helsinki
Kansalaisuus:   Suomi
Koripalloilija
Pituus:  187 cm
Pelaajaura
Seurajoukkueet
1966–1967 1968–1972:   Oulun NMKY  Helsingin NMKY
Vesa Matti Vehaskari (s. 1. heinäkuuta 1944 Helsinki) on suomalainen aktiiviuransa lopettanut koripalloilija.
Oulun NMKY:n kasvatti Vehaskari pelasi kasvattajaseurassaan sen esiintyessä ensimmäistä kertaa miesten SM-sarjassa kaudella 1966–1967. Vehaskari pelasi 18 ottelussa pääsarjauransa korkeimmalla, 11,4 pisteen keskiarvolla. ONMKY:n pudottua sarjatasoa alemmas Vehaskari siirtyi Helsingin NMKY:hyn, jossa hän pelasi neljä pääsarjakautta ja kahdessa Suomen cupissa. Helsingin NMKY saavutti Vehaskarin aikana yhden SM-hopean, kaksi SM-pronssia ja kahdesti cup-hopeaa.
Vehaskarilla on lääketieteellinen koulutus, hänen vanhempansa Allan Vehaskari (s. 1912) ja Aira Ahmavaara (s. 1913) olivat molemmat lääkäreitä. Vehaskari harrasti koripallon lisäksi yleisurheilua.
Saavutukset

SM-hopeaa 1972
SM-pronssia 1969 ja 1971
Suomen cupin hopeaa 1969 ja 1970
Mies ja tehdas

| Mies ja tehdas |
| --- | --- |
Kirjailija:  Väinö Riikkilä
Kieli:  suomi
Genre:  romaani
Kustantaja:  WSOY
Julkaistu:  1957
Ulkoasu:  kovakantinen
Sivumäärä:  193
ISBN:  ei käytössä 1957
Löydä lisää kirjojaKirjallisuuden teemasivulta
Mies ja tehdas on Väinö Riikkilän ensimmäinen romaani aikuisille. Se kertoo nuoren miehen kasvusta vastuuseen elämässään.
Romaani  kertoo 20-vuotiaan miehen ensimmäisestä työstä asevelvollisuuden jälkeen ojankaivajana. Tarina alkaa sateisesta ojasta. Syömässä käydessään hän löytää työpaikkailmoituksen ja menee telakalle töihin. Suuri osa tarinasta on työn opettelun kuvaamista ja työpaikan ihmissuhteiden kuvausta. Se kertoo muuttajan ihmissuhteiden rakentamisesta työpaikalla. Työn ulkopuolella asuntolaelämässä viina uhkaa suistaa miehen raiteilta. Työtapaturman, joka likimain tappaa miehen, ansiosta tapahtuu käännös. Kertomus loppuu avioitumiseen ja hartiapankilla tehtävän oman omakotitalon rakentamiseen. Puutarhan nousu pihaan ja sivutulojen hankkiminen kertovat jo toivosta paremmasta elämästä.
Louis-Hyacinthe Bouilhet

| Louis-Hyacinthe Bouilhet |
| --- | --- |
 Louis-Hyacinthe Bouilhet
Henkilötiedot
Syntynyt: 1822
Kuollut: 1869 (46–47 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Louis-Hyacinthe Bouilhet (1822−1869) oli ranskalainen runoilija. Hän kirjoitti runoja ja runomuotoisia näytelmiä, kuten La conjuration d’Amboise, sekä huvinäytelmiä. Hänen näytelmiensä ansiona on niiden kuvallisuus, tyyli ja rytmi, mutta haittana on niiden löyhä rakenne ja keveä siveyskäsitys.
Aiheesta muualla

Kuvia tai muita tiedostoja aiheesta Louis-Hyacinthe Bouilhet Wikimedia Commonsissa
Mastosjärvi

| Mastosjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°35′19″N, 23°38′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Vahantalammiin 
Järvinumero:  35.311.1.067
Mittaustietoja
Pinnankorkeus:  103,1 m  
Rantaviiva:  2,205 km  
Pinta-ala:  15,241 ha  
Saaria:  ei saaria 
 fiMastosjärvi 
Mastosjärvi  on Pirkanmaalla Ylöjärvellä Vahannan kylän lähellä sijaitseva järvi, joka kuuluu Kokemäenjoen vesistöön.
Vuonna 1934 Mastosjärvestä löytyi pohjaliejuun hautautunut yksipuinen ruuhi, joka oli arviolta ainakin 300 vuotta vanha. Ruuhi oli suhteellisen hyvin säilynyt.
Maantietoa

Järven pinta-ala on 15,2 hehtaaria ja se on 750 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 2,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 103,1 metriä mpy.
Li’l Folks

Li’l Folks oli yhdysvaltalaisen Charles M. Schulzin vuosina 1947–1950 piirtämä yksiruutuisista vitseistä koostunut sarjakuva, jota pidetään Schulzin päätyön Tenavien (Peanuts) edeltäjänä. Li’l Folks ei ollut koskaan laajemmassa levityksessä, vaan ilmestyi pelkästään Saint Paulissa St. Paul Pioneer Press -lehdessä.
Sarja ilmestyi aluksi muutaman kerran kesäkuussa 1947 Minneapolis Star Tribunessa nimellä Sparky’s Li’l Folks. Koska lehden julkaisija ei halunnut antaa sarjalle vakituista paikkaa, Schulz tarjosi sitä kilpailevalle St. Paul Pioneer Pressille, jossa sarja ilmestyi viikoittain 22. kesäkuuta 1947 alkaen. Li’l Folks oli sijoitettu lehdessä naistenosaston täytteeksi, ei siis varsinaiselle sarjakuvasivulle. Jokainen Li’l Folksin numero sisälsi yleensä neljä erillistä yhden kuvan vitsiä, joissa oli puhekuplien sijasta kuvien alle sijoitettu teksti. Sarjan hahmot olivat kaikki lapsia. Monet Tenavien varhaiset hahmot ja teemat saivat alkunsa Li’l Folksissa. Sarjassa esiintyi muun muassa Charlie Brown -niminen hahmo, Ressun varhaista ulkonäköä muistuttanut koira, Kieloa ja Pavea ulkoisesti muistuttaneet lapset sekä vitsejä, joissa yhdistyi lasten musiikkiharrastus ja Ludwig van Beethoven. Monet Li’l Folksin vitsit olivat visuaalisia vitsejä lasten yrityksistä käyttää heille liian suuria esineitä. Siinä oli kuitenkin läsnä myös Tenavissa keskeiseksi kohonnut teema, lapset käsittelemässä aikuisten maailmaan kuuluvia tunteita ja kokemuksia.
Li’l Folks ei ilmestymisensä aikana herättänyt laajempaa huomiota. Vaikka Saint Paulin muut sarjakuvapiirtäjät seurasivat sitä mielenkiinnolla, Schulz ei harmikseen saanut siitä minkäänlaista lukijapalautetta. Vuonna 1948 Newspaper Enterprise Association -sarjakuvasyndikaatti tarjoutui ottamaan Li’l Folksin levitykseensä sunnuntaisarjana, mutta vetäytyi sopimuksesta ennen kuin yhtään strippiä oli julkaistu. Kun Saint Paul Pioneer Pressin toimitus kavensi syksyllä 1949 Li’l Folksille varatun tilan kolmen palstan leveydestä kahteen ja päätoimittaja kieltäytyi palauttamasta sitä ennalleen tai korottamasta Schulzin palkkaa, Schulz päätti lopettaa sarjan tekemisen. Viimeinen strippi ilmestyi 22. tammikuuta 1950. Myöhemmin samana keväänä Schulz sai myytyä United Features -syndikaatille sarjakuvaidean, joka kehitettiin Li’l Folksin pohjalta, ja josta tuli Tenavat. Tarkoituksena oli alun perin säilyttää aiemman sarjan nimi muodossa Li’l Folk, mutta sen havaittiin muistuttavan liikaa erään toisen syndikoidun sarjan nimeä, jolloin United Features valitsi tilalle nimen Peanuts.
Li’l Folks ilmestyi kaikkiaan 135 kertaa. Kaikki piirrokset on julkaistu uudelleen vuonna 2004 Charles M. Schulz -museon kustantamassa kirjassa Charles M. Schulz: Li’l Beginnings. Myös keväällä 2016 julkaistu The Complete Peanuts -sarjan 25. osa sisältää kaikki Li’l Folks -stripit. Kumpaakaan kokoelmaa ei ole suomennettu.
Lovisenbergin kirkko

| Lovisenbergin kirkko Lovisenberg kirke |
| --- | --- |
 Kirkko vuonna 2006.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1912
Suunnittelija:  Harald Aars
Materiaali:  tiili
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lovisenbergin kirkko (norj. Lovisenberg kirke) on St. Hanshaugenin kaupunginosassa Oslossa sijaitseva vuonna 1912 valmistunut tiilikirkko. Sen suunnitteli arkkitehti Harald Aars ja siinä on 350 istumapaikkaa. Kirkko edustaa uusromaanista tyylisuuntausta ja on muodoltaan basilika.
Aiheesta muualla

Kuvia tai muita tiedostoja aiheesta Lovisenbergin kirkko Wikimedia Commonsissa
Liisa Bergius

Aino Elisabet (Liisa) Karhenmaa, o. s. Bergius (15. tammikuuta 1889 Viljakkala – 27. elokuuta 1980 Ylöjärvi) oli suomalainen lyseon lehtori ja oppikirjojen tekijä.
Liisa Bergiuksen vanhemmat olivat rovasti, Viljakkalan kirkkoherra Alexander Fredrik Mikael Bergius (1856–1941) ja Angelika Bergroth. Hän pääsi ylioppilaaksi 1908 Tampereen suomalaisen tyttökoulun jatkoluokilta ja valmistui filosofian kandidaatiksi 1913 sekä suoritti kasvatusopin tutkinnon 1916. Bergius teki opintomatkan Göttingeniin Saksaan kesällä 1911.
Liisa Bergius oli ruotsin- ja saksankielen opettajana Kristiinan suomalaisessa yhteiskoulussa 1914–1918, Aitoon yhteiskoulussa 1919–1921 ja Tyrvään yhteiskoulussa 1921–1923. Hän toimi Tampereen lyseon ruotsinkielen v. t. vanhempana lehtorina 1924–1925, Toijalan yhteiskoulun ruotsinkielen opettajana 1925–1926 ja vuodesta 1927 Vaasan suomalaisen lyseon ruotsin- ja saksankielen vanhempana lehtorina. Hän oli ruotsin- ja saksankielen vanhempana lehtorina Savonlinnan lyseossa 1937–1938 ja Hämeenlinnan lyseossa vuodesta 1938 lähtien.
Liisa Bergius oli naimisissa vuodesta 1919 Koskenpään kirkkoherrana toimineen Kaarlo Paavo Karhenmaan (1890–1949) kanssa. Liisa Bergiuksen veli oli insinööri ja harrastajavalokuvaaja Eino Antero Bergius (1884–1978), jolla oli vuoteen 1918 saakka nopeita mahonkiveneitä valmistanut veneveistämö Vesilahden Suomelassa.
Teoksia

Nimellä Liisa Karhenmaa:
Ruotsinkielen kirjallisia harjoituksia keskikouluasteelle. WSOY 1927, 3. painos 1931
Saksankielen kirjallisia harjoituksia keskikouluasteelle; tekijät F. E. Arve ja Liisa Karhenmaa. WSOY 1928, 7. täydennetty painos 1959, 8. painos 1961
Ruotsinkielen kirjallisia harjoituksia keskikouluasteelle 1. 4. painos WSOY 1934, 5. painos 1938
Ruotsinkielen kirjallisia harjoituksia keskikouluasteelle 2. WSOY 1934
Kertailijan ja ominpäinopiskelijan saksankielen kieliopin apuvihkonen. Karisto 1943, 2. painos 1947
Kertailijan ja ominpäinopiskelijan saksankielen kieliopin apuvihkonen: kouluneuvos Solmu Nyströmin Saksankielen alkeiskirjan mukaisesti. 2. korj. painos 1958
Kertailijan ja ominpäinopiskelijan ruotsinkielen kieliopin apuvihkonen: Jacobson & Fröbergin Ruotsinkielen alkeiskirjan mukaan I ja II osaa seuraten. 5. painos Karisto 1959
Suomennoksia

Liisa Bergius suomensi muinaisislanninkielestä Snorri Sturlusonin Eddasta osan "Gylfin harhanäky", julkaistu 1911
Lothar I

| Lothar I |
| --- | --- |
 Kuva Lotharin evankeliumikirjasta, v. 849 - 851
Frankkien (keskiosan) kuningas
Valtakausi:  843–855
Edeltäjä:  Ludvig Hurskas
Seuraaja:  Lothar II (Lothringen) Kaarle (Provence)
Italian kuningas
Valtakausi:  822–855
Seuraaja:  Ludvig II
Pyhä saksalais-roomalainen keisari
Valtakausi:  (817–)840–855
Edeltäjä:  Ludvig Hurskas
Seuraaja:  Ludvig II

Syntynyt:  795
Kuollut:  29. syyskuuta 855 Prüm
Puoliso:  Toursin Ermengarde
Lapset:  Ludvig II Hiltrude  Bertha  Gisela  Lothar II Rotrude   Kaarle
Suku:  Karolingit
Isä:  Ludvig Hurskas
Äiti:  Hesbayen Ermengarde
Lothar I tai Lothair I (795 – 29. syyskuuta 855 Prümin luostarissa) oli yksi frankkien kuninkaan Ludvig Hurskaan kolmesta pojasta.
Verdunin sopimuksen aluejako; Lotharin osuus vihreällä.
Vuonna 817 Aacheniin kokoontunut frankkien valtakunnankokous julisti Lotharin isänsä kanssahallitsijaksi ja seuraajaksi. Lotharin nuoremmat veljet saivat samalla kuningaskuntansa Lotharin alaisina vasalliruhtinaina.
Lothar peri vuonna 843 Verdunin sopimuksella keskiosan isänsä valtakunnasta. Hänen osakseen tuli Lothringen, joka sai hänen poikansa Lothar II:n mukaan nimen Lotharii regnum, 'Lotharin valta-alue'; samoista sanoista muodostuivat myös nimet Lotharingia ja nykyranskan Lorraine. Lotharin saama valtakunta oli pitkulainen maakaistale, jolla oli avoimet rajat naapureidensa kanssa. Valtiona se oli keinotekoinen ja sisäisesti hajanainen.
Lotharin lyöttämä denaari noin vuosilta 840–855.
Lothar oli naimisissa Ermengarden kanssa ja jäi leskeksi 851. Hänelle syntyi yhdeksän lasta, joista nuorin aviottomana vuonna 853. Valtakunta jaettiin kolmen pojan kesken. Vanhin lapsista, Ludvig, peri keisarin arvonimen ja Italian. Toiseksi vanhin, Lothar II, sai Lothringenin, ja nuorin, Kaarle, sai Provencen. Vuonna 855 Lothar sairastui vakavasti, luopui vallasta ja ryhtyi munkiksi 23. päivänä syyskuuta. Kuuden päivän kuluttua hän kuoli.selvennä
Mies ja nainen

Mies ja nainen viittaa seuraaviin:
Mies ja nainen, suomalaisen Herra Ylppö & Ihmiset -yhteen musiikkialbumi vuodelta 2012
Mies ja nainen, ranskalainen Claude Lelouchin ohjaama elokuva vuodelta 1966
Se voi viitata myös:
Male and Female, yhdysvaltalainen Cecil B. DeMillen ohjaama mykkäelokuva vuodelta 1919.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mies ja nainen”, voi hakea sivunnimihaulla, laajalla sivunnimihaulla tai tekstihaulla.
Live Aid

| Live Aid |
| --- | --- |
 Live Aid -konsertti Philadelphiassa
Tyyppi:  hyväntekeväisyyskonsertti
Päivämäärä:  13. heinäkuuta 1985
Tapahtumapaikka:  Wembley Stadium ja John F. Kennedy Stadium
Paikkakunta:  Lontoo ja Philadelphia
Osallistujia:  useita kymmeniä
Kävijöitä:  noin 160 000
Järjestäjä:  Bob Geldof ja Midge Ure
Live Aid oli 13. heinäkuuta 1985 Lontoossa ja Philadelphiassa järjestetty suuri kaksoiskonsertti, jolla kerättiin rahaa Etiopian nälänhädän uhreille. Konserteissa esiintyi suuri joukko sen ajan tähtiesiintyjiä. Konserttien pääjärjestäjinä toimivat Bob Geldof ja Midge Ure.
Konsertit pidettiin Wembleyllä Lontoossa 72 000 katsojan edessä ja John F. Kennedy Stadiumilla Philadelphiassa 90 000 katsojan edessä. Televisiosta konsertteja seurasi noin 1,5 miljardia katsojaa sadassa maassa. Samanaikaisesti järjestettiin pienempiä tapahtumia useissa muissa kaupungeissa eri puolilla maailmaa.
Tausta

Hyväntekeväisyysprojektin keksi The Boomtown Ratsin laulaja Bob Geldof nähtyään vuonna 1984 Michael Buerkin uutisraportin Etiopian nälänhädästä. Hän kirjoitti muusikko Midge Uren kanssa kappaleen ”Do They Know It’s Christmas?” kerätäkseen rahaa kriisin uhrien auttamiseksi. Laulun levytti joukko tunnettuja brittilaulajia nimellä Band Aid. Single nousi joulukuussa 1984 Britannian kaikkien aikojen myydyimmäksi singleksi, ja se tuotti 8 miljoonaa puntaa.
Konsertit

Band Aidin jälkeen Geldof kävi Etiopiassa valvomassa avun jakelua. Tehostaakseen avustustyötä Geldof päätti järjestää suuren konsertin lisärahan keräämiseksi. Projektin nimeksi tuli Live Aid, ja konsertit järjestettiin vain kymmenen viikkoa idean keksimisen jälkeen.
Live Aid -konsertit järjestettiin Lontoon Wembleyllä ja Philadelphian John F. Kennedy Stadiumilla lauantaina 13. heinäkuuta 1985. Niiden lisäksi myös esimerkiksi Japanissa, Australiassa, Alankomaissa, Jugoslaviassa, Venäjällä ja Saksassa järjestettiin samanaikaisesti pienemmät konsertit. Live Aidissa oli mukana suuri joukko sen ajan tähtiesiintyjiä, ja se oli kaikkien aikojen suurin rock-tapahtuma. Konsertit lähetettiin suorana lähetyksenä ympäri maailman, ja 16-tuntista lähetystä katsoi yli 1,5 miljardia ihmistä. Konserttien tuotto oli yli 110 miljoonaa puntaa. Rahat kerättiin muun muassa lähetysoikeuksien myynnillä, lipputuloilla, tuotemyynnillä, sponsorien lahjoituksilla sekä telethoneilla, joiden kautta katselijoita kehoteltiin konserttien taukojen aikana tekemään lahjoituksia.
Lontoon-konsertti alkoi keskipäivällä fanfaarilla prinssi Charlesille ja prinsessa Dianalle. Ensimmäinen esiintyjä oli Status Quo laululla ”Rocking All Over the World”. Jokainen artisti sai 17 minuutin vuoron, ja kaikki esiintyivät ilmaiseksi. Phil Collins esiintyi niin Lontoossa kuin Philadelphiassakin lennettyään Atlantin yli Concordella. Konserteissa esiintyi myös useita tunnettuja koomikoita, näyttelijöitä ja muita kuuluisuuksia, jotka esittelivät artistit.
Lontoon-konsertti loppui vähän ennen kymmentä illalla. Philadelphian-konsertti jatkui sen jälkeen aina kello neljään asti aamuyöllä Britannian aikaa.
Artistit

| --- | --- |
 Lontoossa esiintyneet artistit esiintymisjärjestyksessä: Status Quo  Style Council  The Boomtown Rats  Adam Ant  Ultravox  Spandau Ballet  Elvis Costello  Nik Kershaw  Sade  Sting  Phil Collins (mukana myös Sting)  Howard Jones  Bryan Ferry  Paul Young (mukana myös Alison Moyet)  U2  Dire Straits (mukana myös Sting)  Queen  David Bowie  The Who  Elton John (mukana myös Kiki Dee ja Wham!)  Freddie Mercury ja Brian May  Paul McCartney Lisäksi satelliitin välityksellä esiintyivät: INXS (Australiasta)  Men at Work (Australiasta)  Loudness (Japanista)  Off Cause (Japanista)  Eikichi Yazawa (Japanista)  Motoharu Sano (Japanista)  Austria für Afrika (Itävallasta)  B. B. King (Hollannista)  YU Rock Misija (Jugoslaviasta)  Avtograf (Moskovasta)  Band für Afrika (Saksasta) :  Philadelphiassa esiintyneet artistit esiintymisjärjestyksessä: Bernard Watson  Joan Baez  The Hooters  The Four Tops  Billy Ocean  Black Sabbath  Run–D.M.C.  Rick Springfield  REO Speedwagon  Crosby, Stills and Nash  Judas Priest  Bryan Adams  The Beach Boys  George Thorogood & the Destroyers (mukana myös Bo Diddley ja Albert Collins)  Simple Minds  The Pretenders  Santana (mukana myös Pat Metheny)  Ashford & Simpson ja Teddy Pendergrass  Madonna  Tom Petty  Kenny Loggins  The Cars  Neil Young  Power Station  Thompson Twins (mukana myös Madonna)  Eric Clapton  Phil Collins  Robert Plant, Jimmy Page ja John Paul Jones (Led Zeppelinin jäsenet)  Duran Duran  Patti LaBelle  Hall & Oates (mukana myös Eddie Kendricks ja David Ruffin)  Mick Jagger (mukana myös Tina Turner)  Bob Dylan, Keith Richards ja Ron Wood
Kritiikki

Etiopiaan kerätyt rahat päätyivät BBC:n vuonna 2010 lähettämän ohjelman mukaan maan diktaattorin Mengistu Haile Mariamin haltuun. Hänen väitetään käyttäneen huomattavan tai jopa suurimman osan  lahjoitusvaroista aseiden ostamiseen Neuvostoliitosta voidakseen kukistaa maan sisäisen opposition. Etiopialla, joka oli maailman kolmanneksi köyhin maa, oli lopulta Afrikan suurin ja parhaiten varustettu armeija.
Lucy Davis (esteratsastaja)

| Mitalit | Mitalit | Mitalit |  |
| --- | --- | --- | --- |
|  Lucy Davis Barron-hevosen selässä kesäolympialaisissa 2016. |  Lucy Davis Barron-hevosen selässä kesäolympialaisissa 2016. |  Lucy Davis Barron-hevosen selässä kesäolympialaisissa 2016. |  |
Maa:  Yhdysvallat
Naisten esteratsastus
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | joukkuekilpailu |  |
Lucy Davis (s. 22. lokakuuta 1992 Los Angeles, Kalifornia, Yhdysvallat) on yhdysvaltalainen esteratsastaja. Vuoden 2016 kesäolympialaisissa Davis saavutti esteratsastuksen joukkuekilpailussa hopeaa ratsastaen Barron-hevosella. Hänen valmentajanaan toimii alankomaalainen Eric Van der Vleuten.
Davis on 165 senttimetriä pitkä ja painaa 55 kilogrammaa.
Aiheesta muualla

Kuvia tai muita tiedostoja aiheesta Lucy Davis (esteratsastaja) Wikimedia Commonsissa